順記唔單只抵食同好食, 九龍城咁多間潮州食店, 佢係乾淨整潔, 招呼又好。昨晚個老闆女話有菱角, 我只是見過中秋菱角, 平時咁麻煩都諗過食下...緊係試下啦! 呢味係湯菜,口感有d似栗子, 外型好好似大腰豆又有d似雞子, 味道清甜...淨係中秋前後至有, 季節限定有意思。另外有薄殼用九層塔炒, 滿滿一大碟, 又係季節限定...呢輪係肥美架啦。炸双棗同潮州魚麵做得比金島還要出息。順記樣樣都好吃, 唯一唔明點解佢唔賣卥水鵝, 好多時見檔口都係掛住隻鴨...又唔好意思問順叔...